# Kunadacs Községi Önkormányzat

# Képviselő-testülete

6097. Kunadacs Rákóczi u. 2.

Telefon: 76/558-131

Fax: 76/422-057

E-mail: [kunadacs.ph@tanet.hu](mailto:kunadacs.ph@tanet.hu)

34-21/2013.

**Kunadacs Községi Önkormányzat**

**Képviselő-testületének**

**2013. június 20-án**

**megtartott üléséről**

**felvett**

## J E G Y Z Ő K Ö N Y V E

**Kunadacs Község Képviselő-testületének 90 - 105/2013.(VI.20.) sz. Kth.**

**Kunadacs Község Képviselő-testületének 12/2013.(VI.27.) önk. rendelete**

Kunadacs, 2013. június 20.

**Kunadacs Községi Önkormányzat**

# Képviselő-testülete

-------------------------------------------

34-21/2013.

### J E G Y Z Ő K Ö N Y V

**Készült:** Kunadacs Községi Önkormányzat Képviselő-testületének 2013. június 20-án

az Önkormányzat tanácskozótermében megtartott rendes üléséről.

**Jelen vannak:** Dunai László polgármester

Bódog Ferenc, Gattyán Zoltán, Látosné Laczkovics Anett, Makai Katalin képviselők (5 fő)

**Távolmaradását bejelentette:** Farkas Ildikó, Kőrözsi Krisztián képviselők (2 fő)

**Tanácskozási joggal megjelent:** Palla Tibor jegyző

**Meghívottak:** Mátyás Katalin iskolaigazgató, intézményvezető

Pongrácz Józsefné IV. Béla Általános Iskola intézményegység vezető

Mayer József kapitányságvezető

Dóka Márton r. hadnagy őrsparancsnok

A **Polgármester** üdvözli a Képviselő-testület ülésén megjelenteket.

A **Polgármester** megállapítja, hogy az ülés az SZMSZ-nek megfelelően került összehívásra és határozatképes, mivel a képviselők több mint fele jelen van. A Képviselő-testület 16,00 órakor megkezdi munkáját. A 7 fős képviselő-testületből az ülés kezdetén 5 fő van jelen.

A **Polgármester** javaslatot tesz az ülés napirendjére.

**N a p i r e n d**

1. Kunszentmiklósi Rendőrkapitánysághoz tartozó Szabadszállási Örs Parancsnokának bemutatása

*Előadó:* Mayer József kapitányságvezető

2. Beszámoló a lejárt határidejű határozatok végrehajtásáról

*Előadó*: polgármester

3. Az Önkormányzat 2012. évi költségvetésének végrehajtásáról szóló 10/2013.(IV.29.) önkormányzati rendeletének módosítása

*Előadó*: polgármester

4. Beszámoló a Kunadacsi IV. Béla Általános Iskola 2012-2013-as tanévben végzett oktató-nevelő munkájáról

*Előadó:* Mátyás Katalin igazgató

Pongrácz Józsefné igazgató helyettes

5. Kunadacs-Ladánybene Általános Iskola intézményvezetői pályázatának véleményezése

*Előadó*: polgármester

6. Beszámoló a Kunadacsi Igazgyöngy Óvoda 2012-2013-as nevelési évben végzett munkájáról

*Előadó*: Látosné Laczkovics Anett mb. intézményvezető

7. A községi Igazgyöngy Óvoda vezetésére érkezett pályázat bírálata, intézményvezető megbízása

*Előadó*: polgármester

8. Beszámoló a községi könyvtár 2012. évi munkájáról.

*Előadó:* Antal Lajosné könyvtáros

9. Tájékoztatás a Megyei Könyvtári ellenőrzésről

*Előadó:* polgármester

10. Nyári igazgatási szünet meghatározása

*Előadó:* polgármester

11. A Felső-Kiskunsági és Dunamelléki Többcélú Kistérségi Társulási megállapodás felülvizsgálata, a Társulási Megállapodás elfogadása

*Előadó:* polgármester

12. Bölcsődei feladatok ellátására ellátási szerződés kötése

*Előadó*: polgármester

13. Orvosi ügyelet ellátására vonatkozó megállapodás elfogadása

*Előadó:* polgármester

14. Egyebek

*Előadó:* polgármester

A Képviselő-testület az ismertetett napirendet egyhangúan elfogadja.

**l. Napirend tárgyalása**

*Kunszentmiklósi Rendőrkapitánysághoz tartozó Szabadszállás Örs Parancsnokának bemutatása*

**Mayer József kapitányságvezető** üdvözli a képviselő-testület tagjait. A korábbi őrsparancsnok magasabb beosztást nyert el, így új személy kinevezésére került sor.

**Dóka Márton őrsparancsnok** bemutatkozik és ismerteti eddigi szakmai életútját. Vezetői elképzeléseiről beszél. A segítségéről biztosítja az önkormányzatot.

A **Polgármester** gratulál az új őrsparancsnoknak és megköszöni a rendőrség falunapon végzett munkáját.

**2. Napirend tárgyalása**

*Beszámoló a lejárt határidejű határozatok végrehajtásáról*

***Előadó:*** polgármester

(Előterjesztés a jegyzőkönyvhöz csatolva, 1 sz. melléklete)

A **Polgármester** az írásos előterjesztéshez szóbeli kiegészítést fűz:

- Nyári gyermekétkeztetés elindult.

- Apcról ma jönnek haza az ott táborozó kunadacsi gyermekek.

- A közmunka programon keresztül a géppark bővül.

- A helyi kispiac építése az önkormányzat segítségével folyik. A víz és a villany az önkormányzattól almérő beiktatásával kerül átvezetésre.

- A szennyvíz kivitelezésének a közbeszerzési eljárása szakmai minősítése megtörtént, a jogi minősítés jelenleg folyik.

- Az első elszámolás benyújtása megtörtént, 8 millió forintot kellene visszakapni.

- A falunap pénzügyi megvalósulását szóban ismerteti.

A **Polgármester** kéri a szóbeli kiegészítéssel együtt az előterjesztés elfogadását.

A Képviselő – testület 5 szavazattal, ellenszavazat nélkül az alábbi határozatot hozza.

**Kunadacs Község Képviselő-testületének 90/2013.(VI.20.) sz. Kth.**

*a lejárt határidejű határozatok végrehajtásáról és a két ülés közt eltelt időszak fontosabb eseményeiről adott tájékoztató elfogadásáról*

**H a t á r o z a t**

Kunadacs községi Önkormányzat Képviselő-testülete a polgármester – ezen jegyzőkönyv 1. sz. mellékleteként szereplő – írásos előterjesztésének megfelelően a szóbeli kiegészítéssel együtt a lejárt határidejű határozatok végrehajtásáról és a két ülés közt eltelt időszak fontosabb eseményeiről szóló beszámolót elfogadta.

**Felelős:** Képviselő-testület

**Határidő:** azonnal

**3. Napirend tárgyalása**

*Az Önkormányzat 2012. évi költségvetésének végrehajtásáról szóló 10/2013.(IV.29.) önkormányzati rendeletének módosítása*

***Előadó*:** polgármester

(Előterjesztés a jegyzőkönyvhöz csatolva, 2. sz. melléklete)

A **Polgármester** a módosítás szükségességéről és az egyes módosításokról beszél.

Javasolja a rendelet tervezetének változatlan formában történő elfogadását.

**Bódog Ferenc** **képviselő** a Gazdasági és Sport Bizottság részéről elfogadni javasolja az előterjesztett rendelet tervezetet.

**Gattyán Zoltán** **képviselő**, az Ügyrendi, Kulturális és Szociális Bizottság részéről elfogadni javasolja az előterjesztett rendelet tervezetet.

A Képviselő –testület 5 szavazattal, ellenszavazat nélkül az alábbi rendeletet alkotja.

**Kunadacs Községi Önkormányzat Képviselő-testületének**

**12/2013.(VI.27.) önkormányzati rendelete**

**a 2012. évi költségvetés végrehajtásáról szóló**

**10/2013.(IV.29.) önkormányzati rendelet módosításáról**

Kunadacs Községi Önkormányzat Képviselő-testülete Magyarország Alaptörvénye 32. cikk (1) bekezdése f) pontjában, valamint Magyarország helyi önkormányzatairól szóló 2011. évi CLXXXIX. törvény 143. § (4) bekezdés c) pontja, valamint az államháztartásról szóló 2011. évi CXCV. törvény 89. § szerinti feladatkörében eljárva, Kunadacs Község Önkormányzata Képviselő testületének a Szervezeti és Működési Szabályzatáról szóló 5/2013.(III.29.) önkormányzati rendelete 29. § b) pontjában biztosított véleményezési jogkörében eljáró Gazdasági és Sport Bizottság, a 30. § (1) bekezdés a) pontjában biztosított véleményezési jogkörében eljáró Ügyrendi, Kulturális és Szociális Bizottság véleményének a kikérésével a következőket rendeli el:

**1. §** A Kunadacs Községi Önkormányzat Képviselő-testületének a 2012. évi költségvetés végrehajtásáról szóló 10/2013.(IV.29.) önkormányzati rendelet (a továbbiakban: R.) 4. §-a a következő mondattal egészül ki:

„Az önkormányzatnak a tulajdonában álló gazdálkodó szervezet működéséből származó kötelezettsége és részesedése nem keletkezett.”

**2. §** Az R. 5. §-a a következő mondattal egészül ki:

„Az önkormányzatnak a 2012. évben olyan fejlesztési célja amelyek megvalósításához adósságot keletkeztető ügylet megkötése válik, vagy válhat szükségessé nem volt.”

**3. §** (1) Az R. az 1. melléklet szerinti 9. számú melléklettel egészül ki.

(2) Az R. a 2. melléklet szerinti 10. számú melléklettel egészül ki.

**4. §** Ez a rendelet a kihirdetését követő napon lép hatályba és a hatályba lépését követő napon hatályát veszti.

Dunai László sk. Palla Tibor sk.

polgármester jegyző

**Záradék:**

A rendelet kihirdetése 2013. június „…..” napján az önkormányzat hirdetőtábláján való kifüggesztéssel megtörtént

2013. június „…..”

Palla Tibor

jegyző

*1. melléklet a 12/2013.(VI.27.) önkormányzati rendelethez*

*„9. melléklet a 10/2013. (IV.29.) önkormányzati rendelethez*

**Kunadacs Község Önkormányzata Képviselő-testületének (összevont) 2012. évi pénzeszközök változásának bemutatása**

adatok ezer Ft-ban

|  |  |  |
| --- | --- | --- |
| **Sorszám** | **Megnevezés** | **Teljesítés**  **2012. XII. 31.** |
| 1. | **Nyitó pénzkészlet** | **10.062** |
| 2. | I. Működési költségvetés | 628.125 |
| 3. | II. Felhalmozási költségvetés | 1.298 |
| 4. | III. Kölcsönök |  |
| 5. | **Tárgyévi költségvetési bevételek** | **629.423** |
| 6. | Pénzmaradvány igénybevétele | 15.537 |
| 7. | Finanszírozási célú bevételek |  |
| 8. | **Bevételek összesen** (*függő bevételek nélkül*) | **644.960** |
| 9. | Függő, átfutó, kiegyenlítő bevételek | 693 |
| 10. | **Bevételek mindösszesen** | **645.653** |
| 11. | Pénzforgalom nélküli bevételek | 15.537 |
| 12. | **PÉNZFORGALMI BEVÉTELEK MINDÖSSZESEN (=10-11)** | **630.116** |
| 13. | I. Működési költségvetés | 596.161 |
| 14. | II. Felhalmozási költségvetés | 32.559 |
| 15. | III. Kölcsönök |  |
| 16. | **Tárgyévi költségvetési kiadások** | **628.720** |
| 17. | Finanszírozási célú kiadások |  |
| 18. | **Kiadások összesen** *(függő kiadások nélkül)* | **628.720** |
| 19. | Függő, átfutó, kiegyenlítő kiadások | -6.599 |
| 20. | **PÉNZFORGALMI KIADÁSOK MINDÖSSZESEN (=18+19)** | **622.121** |
| 21. | Pénzkészlet változás (=12-20) | 7.995 |
| 22. | **Záró pénzkészlet** (=1+21) | **18.057** |

*„*

*2. melléklet a 12/2013.(VI.27.) önkormányzati rendelethez*

*„10. melléklet a 10/2013. (IV.29.) önkormányzati rendelethez*

**Kunadacs Község Önkormányzata Képviselő-testületének 2012. évi Európai Uniós támogatással megvalósuló programok, projektek bevételei és kiadásai**

adatok ezer Ft-ban

|  |  |  |  |  |  |
| --- | --- | --- | --- | --- | --- |
| A projekt megnevezése: Traditional and Wild (Tájház)  azonosító száma: 3CE361P4 | | | | | |
|  | **Megnevezés** | **A program költségvetése** | **Előző években pénzügyileg teljesített** | **2012. évi teljesítés** | **Következő évekre vállalt kötelezettség** |
| 1. | EU támogatás (85%) | 24.647 |  | 631 | 24.016 |
| 2. | - utófinanszírozás | 24.647 |  | 631 | 24.016 |
| 3. | - szállítói finanszírozás |  |  |  |  |
| 4. | Hazai társfinanszírozás | 2.900 | 2.490 |  | 410 |
| 5. | BM EU Önerő Alap támogatása |  |  |  |  |
| 6. | *Támogatási előleg folyósítása* |  |  |  |  |
| 7. | *Utófinanszírozás miatti megelőlegezés* |  |  | 11.904 |  |
| 8. | Saját erő felhasználás (5%) |  |  | 923 | 527 |
| 9. | Támogatásértékű bevétel | 1.450 |  |  |  |
| 10. | Végleges pénzeszközátvétel |  |  |  |  |
| 11. | Hitelfelvétel |  |  |  |  |
| 12. | Pénzmaradvány |  |  |  |  |
| 13. | Kölcsönök visszatérülése |  |  |  |  |
| 14. | Visszaigényelhető ÁFA bevétel |  |  |  |  |
| 15. | **BEVÉTELEK MINDÖSSZESEN:** | **28.997** | **2.490** | **13.458** | **24.953** |
| 16. | Beruházási kiadások (ÁFA nélkül) | 10.233 |  | 10.188 | 45 |
| 17. | Beruházási kiadások ÁFA-ja | 2.763 |  | 2.743 | 20 |
| 18. | Felújítások (ÁFA nélkül) |  |  |  |  |
| 19. | Felújítások ÁFA-ja |  |  |  |  |
| 20. | Személyi juttatások | 6.918 | 796 | 1.834 | 4.288 |
| 21. | Munkaadókat terhelő járulékok | 1.868 | 215 | 495 | 1.158 |
| 22. | Dologi és egyéb folyó kiadások | 7.215 | 173 | 688 | 6.354 |
| 23. | Támogatásértékű kiadások |  |  |  |  |
| 24. | Végleges pénzeszközátadások |  |  |  |  |
| 25. | Kölcsönök nyújtása |  |  |  |  |
| 26. | Átfutó kiadásként elszámolt kifizetések |  |  |  |  |
| 27. | **Elszámolható kiadások összesen** | **28.997** | **1.184** | **15.948** | **11.865** |
| 28. | Nem támogatott kiadások |  |  |  |  |
| 29. | **KIADÁSOK MINDÖSSZESEN:** | **28.997** | **1.184** | **15.948** | **11.865** |

„

**4. Napirend tárgyalása**

*Beszámoló a Kunadacsi IV. Béla Általános Iskola 2012-2013-as tanévben végzett oktató-nevelő munkájáról*

***Előadó***: Mátyás Katalin igazgató

Pongárcz Józsefné igazgató helyettes

(Előterjesztés a jegyzőkönyvhöz csatolva, 3. sz. melléklete)

**Pongrácz Józsefné intézményegység vezető** az írásos beszámolóhoz kiegészítésképpen elmondja, hogy az iskolához kötődő, a munkát segítő szervezetekkel szoros és jó együttműködés alakult ki.

**Mátyás Katalin intézményvezető** a tankerülettel fennálló jó kapcsolatról beszél. Ladánybene továbbra is a kunszentmiklósi tankerületnél marad.

**Bódog Ferenc képviselő** a tankerület és az iskola gazdasági, pénzügyi kapcsolatára kérdez.

**Pongrácz Józsefné intézményegység vezető** elmondja, hogy nincs megszorítás, három ajánlat bekérését követően engedélyezik a megvalósítást.

**Gattyán Zoltán** **képviselő**, az Ügyrendi, Kulturális és Szociális Bizottság részéről javasolja a beszámoló elfogadását.

A **Polgármester** elmondja, hogy az önkormányzat továbbra is segíti az iskolát. Jó a kapcsolat az iskola és az önkormányzat között. A községi ünnepeken az iskola is rendszeresen részt vesz. Az iskolai táborozást is segíti az önkormányzat. Javasolja a beszámoló elfogadását.

A Képviselő –testület 5 szavazattal, ellenszavazat nélkül az alábbi határozatot hozza

**Kunadacs Község Képviselő-testületének 91/2013.(VI.20.) sz. Kth.**

*A Kunadacsi IV. Béla Általános Iskola Intézményegység beszámolójának elfogadása.*

**H a t á r o z a t**

Kunadacs Község Önkormányzatának Képviselő – testülete a Kunadacs – Ladánybene Általános Iskola IV. Béla Általános Iskola intézményegység 2012-2013. tanévben végzett oktató – nevelő munkájáról szóló beszámolót megtárgyalta és elfogadja.

**Felelős:** Képviselő - testület

**Határidő**: azonnal

**5. Napirend tárgyalása**

*Kunadacs-Ladánybene Általános Iskola intézményvezetői pályázatának véleményezése*

***Előadó***: polgármester

(Előterjesztés a jegyzőkönyvhöz csatolva, 4. sz. melléklete)

A **Polgármester** javasolja Mátyás Katalin intézményvezetői kinevezésének támogatását. A társulás időszakában, de jelenleg is jó a kapcsolat.

A Képviselő –testület 5 szavazattal, ellenszavazat nélkül az alábbi határozatot hozza.

**Kunadacs Község Képviselő-testületének 92/2013.(VI.20.) sz. Kth.**

*a Kunadacs-Ladánybene Általános Iskola intézményvezetői pályázatának véleményezése*

**H a t á r o z a t**

Kunadacs Községi Önkormányzat Képviselő-testülete véleményezési jogával élve a Klebelsberg Intézményfenntartó Központ által fenntartott és működtetett Kunadacs-Ladánybene Általános Iskola intézményvezetői megbízására érkezett pályázatot pozitívan értékeli, pályázót alkalmasnak tartja az intézmény vezetésére és támogatja Mátyás Katalin intézményvezetői kinevezését.

**Felelős:** Polgármester

**Határidő:** azonnal

**6. Napirend tárgyalása**

*Beszámoló a Kunadcsi Igazgyöngy Óvoda 2012-2013-as nevelési évben végzett munkájáról.*

***Előadó***: Látosné Laczkovics Anett mb. intézményvezető

(Előterjesztés a jegyzőkönyvhöz csatolva, 5. sz. melléklete)

**Látosné Laczkovics Anett mb. intézményvezető** kiegészíti írásos anyagát azzal, hogy az óvodában nagy az adminisztrációs teher, sok új szabályzatot kell készíteni. Az IPR pályázat csak az első félévben van. A gazdálkodás szűkösségét veti fel. A szakmai megújulást fontosnak tartja.

A **Polgármester** sajnálja, hogy a gyermeklétszám tovább csökken. 19 gyermek ment el az iskolába és csak 9 gyermeket írattak be. Javasolja a beszámoló elfogadását.

**Gattyán Zoltán képviselő** az Ügyrendi, Kulturális és Szociális Bizottság részéről javasolja a beszámoló elfogadását.

A Képviselő –testület 5 szavazattal, ellenszavazat nélkül az alábbi határozatot hozza.

**Kunadacs Község Képviselő-testületének 93/2013.(VI.20.) sz. Kth.**

*Kunadacsi Igazgyöngy Óvoda beszámolójának elfogadása.*

**H a t á r o z a t**

Kunadacs Község Önkormányzatának Képviselő – testülete a Kunadacsi Igazgyöngy Óvoda 2012/2013 nevelési évben végzett munkájáról szóló beszámolóját megtárgyalta és elfogadja.

**Felelős**: Képviselő – testület

**Határidő:** azonnal

**7. Napirend tárgyalása**

*A községi Igazgyöngy Óvoda vezetésére érkezett pályázat bírálata, intézményvezető megbízása.*

***Előadó***: polgármester

(Előterjesztés a jegyzőkönyvhöz csatolva, 6. sz. melléklete)

A **Polgármester** ismerteti az óvoda helyzetének változását a társulás megszűnésére és a jogszabályi környezet megváltozására tekintettel. A pályázati felhívásra egy pályázat érkezett.

A véleményezésre jogosultak támogatják a jelenlegi megbízott vezető kinevezését.

A Polgármester ismerteti az önkormányzati törvény nyílt és zárt ülésre, személyes érintettségre és a döntéshozatalra vonatkozó rendelkezéseit.

A pályázó a nyílt ülés tartására vonatkozó nyilatkozatát a pályázathoz csatolta.

**Látosné Laczkovics Anett képviselő, pályázó** jelzi személyes érintettségét és ennek kapcsán bejelenti, hogy a döntéshozatalban nem kíván részt venni.

**Gattyán Zoltán képviselő** az Ügyrendi, Kulturális és Szociális Bizottság részéről javasolja pályázó kinevezését.

A Képviselő – testület 4 szavazattal, ellenszavazat nélkül az alábbi határozatot hozza.

**Kunadacs Község Képviselő-testületének 94/2013.(VI.20.) sz. Kth.**

*Megbízás a Kunadacsi Igazgyöngy óvoda intézményvezetői feladatainak ellátására*

**H a t á r o z a t**

**1.** Kunadacs Község Önkormányzatának Képviselő-testülete megtárgyalta a polgármester Kunadacsi Igazgyöngy óvoda intézményvezetői feladatainak ellátására vonatkozó előterjesztését és Látosné Laczkovics Anett Mária (született: Kecskemét, 1976. augusztus 30. an.: Gattyán Erzsébet) Kunadacs, Dózsa György u. 16. szám alatti lakost 2013. augusztus 01. napjától 2018. július 31. napjáig terjedő határozott időre megbízza a magasabb vezetői megbízásnak minősülő Kunadacsi Igazgyöngy Óvoda óvodavezetői beosztás ellátásával.

Munkavégzés helye: 6097 Kunadacs, Petőfi Sándor u. 3.

**2.** Az óvodavezetőt vezetői megbízásának napjától a közalkalmazottak jogállásáról szóló 1992. évi XXXIII. törvény 70. § (2) bekezdés a) pontja és a közalkalmazottakról szóló 1992. évi XXXIII. törvény végrehajtásáról a közoktatási intézményekben szóló 138/1992. (X.8.) Korm. rendelet 14/C. § (1) bekezdés a) pontja szerinti pótlékalap 200 %-ának megfelelő pótlék illeti meg.

**3.** Látosné Laczkovics Anett intézményvezető illetménye:

garantált illetmény: 136.208,- Ft.

összesen kerekítve: 136.200,- Ft.

vezetői pótlék: 40.000,- Ft.

területi pótlék: 4.000,- Ft.

összesen: 180.200,- Ft. összegben határozza meg.

**4.** A Képviselő-testület felhatalmazza a Polgármestert a megbízással kapcsolatos teendők elvégzésével.

**Felelős:** Polgármester

**Határidő:** 2013. augusztus 1.

Látosné Laczkovics Anett nyilatkozik a kinevezés elfogadásáról.

Megköszöni a Képviselő-testület bizalmát.

**8. Napirend tárgyalása**

*Beszámoló a községi könyvtár 2012. évben végzett munkájáról*

***Előadó***: Antal Lajosné könyvtáros

(Előterjesztés a jegyzőkönyvhöz csatolva, 7. sz. melléklete)

A **Polgármester** elmondja, hogy a könyvtáros betegsége miatt nem tud jelen lenni az ülésen. Az integrált közművelődés jól működik. Javasolja a beszámoló elfogadását.

**Gattyán Zoltán képviselő** az Ügyrendi, Kulturális és Szociális Bizottság részéről, javasolja a beszámoló elfogadását.

A Képviselő – testület 5 szavazattal, ellenszavazat nélkül az alábbi határozatot hozza.

**Kunadacs Község Képviselő-testületének 95/2013.(VI.20.) sz. Kth.**

*községi könyvtár 2012. évi beszámolójának elfogadása.*

**H a t á r o z a t**

Kunadacs Községi Önkormányzat Képviselő-testülete a Községi Könyvtár 2012. évben végzett munkájáról szóló beszámolóját megtárgyalta és elfogadja.

**Felelős**: Képviselő-testület

**Határidő**: azonnal

**9. Napirend tárgyalása**

*Tájékoztatás a Megyei Könyvtári ellenőrzésről*

***Előadó***: polgármester

(Előterjesztés a jegyzőkönyvhöz csatolva, 8. sz. melléklete)

A **Polgármester** elmondja, hogy önálló intézményvezető alkalmazását az önkormányzat nem tudja vállalni. Szeretné, ha megtekintene a képviselő-testület olyan könyvtárat, ahol a Megyei Könyvtár közreműködésével működtetnek. Személyes ismeretei alapján pozitív tapasztalatai vannak a kis települési könyvtárak felújításáról. Az együttműködésből a könyvtárunk csak szakmailag megerősödhet, jól járhat.

A Képviselő – testület 5 szavazattal, ellenszavazat nélkül az alábbi határozatot hozza.

**Kunadacs Község Képviselő-testületének 96/2013.(VI.20.) sz. Kth.**

*döntés a könyvtári együttműködés előkészítéséről*

**H a t á r o z a t**

Kunadacs Község Önkormányzatának Képviselő-testülete a vizsgálat eredményét megismerve úgy dönt, hogy megbízza a polgármestert az együttműködés konkrétumairól tájékozódjon és egyeztetéseket folytasson.

A könyvtár 2014. január 1-től történő működtetéséről később dönt.

**Felelős:** Polgármester

**Határidő**: 2013. december 31.

**10. Napirend tárgyalása**

*Nyári igazgatási szünet meghatározása*

***Előadó***: polgármester

(Előterjesztés a jegyzőkönyvhöz csatolva, 9. sz. melléklete)

A **Polgármester** javasolja az előterjesztett határozat tervezetének elfogadását.

**Gattyán Zoltán képviselő** az Ügyrendi, Kulturális és Szociális Bizottság részéről, javasolja az előterjesztés elfogadását.

A Képviselő – testület 5 szavazattal, ellenszavazat nélkül az alábbi határozatot hozza.

**Kunadacs Község Képviselő-testületének 97/2013.(VI.20.) sz. Kth.**

*Kunadacsi Közös Önkormányzati Hivatalában az igazgatási szünet elrendeléséről*

**H a t á r o z a t**

Kunadacs Község Képviselő-testülete megtárgyalta a polgármester „Igazgatási szünet elrendelése a Közös Önkormányzati Hivatalban” tárgyú előterjesztését és Kunpeszér Község Képviselő-testületének egyetértésével az alábbi döntést hozza:

**1.** A Képviselő-testület a Közös Önkormányzati Hivatal 2013. évi munkarendjében 2013. augusztus 12. (hétfő) és augusztus 25. (vasárnap) közötti 9 munkanapra igazgatási szünetet rendel el.

**2.** A Képviselő-testület az elrendelt igazgatási szünet kapcsán felkéri a jegyzőt a szükséges munkaszervezési intézkedések megtételére.

**3.** A Képviselő-testület felkéri a jegyzőt, hogy az elrendelt igazgatási szünet közzétételéről gondoskodjon.

**Határidő:** 2013. augusztus 25.

**Felelős:** jegyző

**11. Napirend tárgyalása**

*A Felső-Kiskunsági és Dunamelléki Többcélú Kistérségi Társulási megállapodás felülvizsgálata, a Társulási Megállapodás elfogadása*

***Előadó***: polgármester

(Előterjesztés a jegyzőkönyvhöz csatolva, 10. sz. melléklete)

A **Polgármester** a kistérség átalakításának szükségességéről beszél és javasolja a határozat tervezetének elfogadását.

A Képviselő – testület 5 szavazattal, ellenszavazat nélkül az alábbi határozatot hozza.

**Kunadacs Község Képviselő-testületének 98/2013.(VI.20.) sz. Kth.**

*A Felső-Kiskunsági és Dunamelléki Többcélú Kistérségi Társulás társulási megállapodásának felülvizsgálata, Társulási Megállapodás elfogadása*

**H a t á r o z a t**

**1.** A Képviselő-testület megtárgyalta a Polgármester „A Felső-Kiskunsági és Dunamelléki Többcélú Kistérségi Társulás Társulási Megállapodásának felülvizsgálata” tárgyú előterjesztését és Magyarország helyi önkormányzatairól szóló 2011. évi CLXXXIX. törvény 88. § (2) bekezdése alapján - minősített többséggel - úgy dönt, hogy a Felső-Kiskunsági és Dunamelléki Többcélú Kistérségi Társulás (a továbbiakban: Társulás) ezen határozat mellékletét képező „Társulási Megállapodását” elfogadja.

**2.** A Képviselő-testület egyetért azzal, hogy a Társulás munkaszervezeti feladatait Kunszentmiklós város Polgármesteri Hivatala látja el.

**3.** A Képviselő-testület tudomásul veszi, hogy a Társulási Tanács a Felső-Kiskunsági és Dunamelléki Többcélú Kistérségi Társulás Munkaszervezetét 2013. június 30. napjával megszünteti.

**4.** A Képviselő-testület felhatalmazza a polgármestert a további teendők ellátásával és a megállapodás aláírására.

**Felelős:** Polgármester

**Határidő:** 2013. július 1.

**12. Napirend tárgyalása**

*Bölcsődei feladatok ellátása, ellátási szerződés kötése*

***Előadó***: polgármester

(Előterjesztés a jegyzőkönyvhöz csatolva, 11. sz. melléklete)

A **Polgármester** javasolja az előterjesztés változatlan formában történő elfogadását.

A Képviselő – testület 5 szavazattal, ellenszavazat nélkül az alábbi határozatot hozza.

**Kunadacs Község Képviselő-testületének 99/2013.(VI.20.) sz. Kth.**

*A bölcsődei feladatellátásra ellátási szerződés elfogadása*

**H a t á r o z a t**

**1.** A Képviselő-testület megtárgyalta a Polgármester „Bölcsődei feladatok ellátására ellátási szerződés kötése” tárgyú előterjesztését és úgy dönt, hogy Kunszentmiklós Várossal a bölcsődei feladatellátásra - minősített többséggel hozott döntése alapján - szerződést köt, és ezen határozat mellékletét képező „Ellátási szerződést” elfogadja.

**2.** Az ellátási szerződés 2013. július 1. napján lép hatályba.

**3.** A Képviselő-testület felhatalmazza a polgármestert a további teendők ellátásával és az „ellátási szerződés” aláírására.

**Felelős:** Polgármester

**Határidő:** 2013. július 1.

**13. Napirend tárgyalása**

*Orvosi ügyelet ellátására vonatkozó társulás megszüntetése és az új megállapodás elfogadása*

***Előadó***: polgármester

(Előterjesztés a jegyzőkönyvhöz csatolva, 12. sz. melléklete)

A **Polgármester** javasolja a 2009. január 1. napjától hatályos megállapodás megszüntetésének elfogadását és az új feladat ellátási szerződés elfogadását. Az ügyelet minden szempontból változatlan formában folytatódik.

A Képviselő – testület 5 szavazattal, ellenszavazat nélkül az alábbi határozatot hozza.

**Kunadacs község Képviselő-testületének 100/2013.(VI.20.) sz. Kth.**

*az orvosi ügyelet társulási megállapodásának megszüntetése*

**Határozat**

Kunadacs Községi Önkormányzat Képviselő-testülete megtárgyalta a polgármester előterjesztését és minősített többséggel a következő döntést hozza:

**1.** A Képviselő-testülete a „Központi ügyelet feladat ellátásáról szóló társulás megszűnéséről” szóló megállapodást elfogadja és a társulást 2013. június 30. nappal megszünteti.

**2.** A képviselő-testület megbízza a polgármestert a további teendők ellátásával és

a megállapodás aláírásával.

**Határidő:** 2013. június 30.

**Felelős:** Polgármester

A Képviselő – testület 5 szavazattal, ellenszavazat nélkül az alábbi határozatot hozza.

**Kunadacs község Képviselő-testületének 101/2013.(VI.20.) sz. Kth.**

*az orvosi ügyelet ellátási szerződésének elfogadása*

**Határozat**

Kunadacs Községi Önkormányzat Képviselő-testülete megtárgyalta a polgármester előterjesztését és minősített többséggel a következő döntést hozza:

**1.** A Képviselő-testülete a központi ügyeleti feladat ellátásáról szóló „Ellátási szerződést” 2013. július 1. napján történő hatálybalépéssel elfogadja.

**2.** A képviselő-testület megbízza a polgármestert a további teendők ellátásával és

az ellátási szerződés aláírásával.

**Határidő:** 2013. július 1.

**Felelős:** Polgármester

**14. Egyebek**

***14.1****. Véleményezés az Élelmiszerbanktól kapott élelmiszersegélyben részesülők köréről*

***Előadó***: polgármester

A **Polgármester** tájékoztatja a képviselő-testületet, hogy az Élelmiszerbanktól az önkormányzat 1760 kg BL 65 lisztet, 560 kg 4 tojásos metélt tésztát, 648 kg 4 tojásos rövidcső tésztát, 216 kg instant tészta ételt és 576 kg háztartási kekszet kapott. Az egy főre jutó segély csomag súlya 5 és 9,5 kg között lehet. Ennek megfelelően a készíthető élelmiszer csomagok száma 380 és 600 között lehet.

Az élelmiszer segélyt elsősorban annak kell biztosítani, akik a létminimum közelében élnek, kisnyugdíjasok. A szociális szempontok szerinti juttatást tartja elfogadhatónak.

Ennek megfelelően a polgármester javasolja, hogy a segélycsomagot a

- lakásfenntartási támogatásban részesülő 112 fő, a

- foglalkoztatást helyettesítő támogatásban részesülő 85 fő, a

- rendszeres szoc. segélyben részesülő 9 fő, a

- rendszeres gyermekvédelmi kedvezményben részesülő 120 fő, a

- közgyógyellátásban részesülő 40 fő, az

- ápolási díjban részesülő 15 fő, az

- időskorúak ellátásában részesülő 3 fő, a

- 70. életévét betöltött idős, háztartásonként 1 fő, 100 fő kapjon.

**Bódog Ferenc képviselő** támogatja, hogy a szociálisan rászorultság elve érvényesüljön.

A Képviselő – testület 5 szavazattal, ellenszavazat nélkül az alábbi határozatot hozza.

**Kunadacs Község Képviselő-testületének 102/2013.(VI.20.) sz. Kth.**

*Vélemény az Élelmiszerbanktól kapott élelmiszersegélyben részesülők köréről*

**H a t á r o z a t**

Kunadacs Községi Önkormányzat Képviselő-testülete az Élelmiszerbanktól kapott élelmiszer szétosztására - a szociális rászorultság elvére figyelemmel - a lakásfenntartási támogatásban, a foglalkoztatást helyettesítő támogatásban, a rendszeres szociális segélyben, a rendszeres gyermekvédelmi kedvezményben, a közgyógyellátásban, az ápolási díjban, az időskorúak ellátásában és a 70. életévét betöltött személy, ( háztartásonként 1 fő) élelmiszercsomagban részesítését javasolja.

**Felelős:** Polgármester

**Határidő:** azonnal

***14.2****. A paprika szárító használatbavételi eljárása és a névhasználathoz történő hozzájárulás*

***Előadó***: polgármester

**A Polgármester** tájékoztatja a képviselőket, hogy 19-én volt a helyszíni bejárás és ellenőrzés. A használatbavételi eljárás elhúzódása miatt a kifizetés is csúszik, ami 350 ezer forint havi kamatköltséget jelent számunkra. Kunszentmiklós későn tette át az iratanyagot Kalocsára. A szakhatóságok nem fogják megadni a hozzájárulásukat úgy, hogy 25-ére legyen használatbavételi engedélyünk.

A Képviselő-testület a 89/2013.(VI.5.) számú határozatával döntött a Kunadacsi Paprika Szárító és Őrlő Nonprofit Korlátolt Felelősségű Társaság alapításáról. Az alapító okiratot elfogadó határozatban nem rendelkeztünk a névhasználatról.

A társaság cégneve és székhelye:

„Kunadacsi Paprika Szárító és Őrlő Nonprofit Korlátolt Felelősségű Társaság, rövidített cégnév: Kunadacsi Paprika Nonprofit Kft., a társaság székhelye: 6097 Kunadacs, Vörösmarty utca 597/66.”

Javasolja a képviselő-testületnek, hogy a hiányosságot pótolandó, járuljon hozzá a „Kunadacs” településnév cégnévben történő használatához.

A Képviselő – testület 5 szavazattal, ellenszavazat nélkül az alábbi határozatot hozza.

**Kunadacs Község Képviselő-testületének 103/2013.(VI.20.) sz. Kth.**

*„Kunadacs” településnév cégnévben történő használatához történő hozzájárulás*

**H a t á r o z a t**

**1.** Kunadacs Község Önkormányzatának Képviselő-testülete a 89/2013.(VI.5.) számú határozatával döntött a Kunadacsi Paprika Szárító és Őrlő Nonprofit Korlátolt Felelősségű Társaság alapításáról.

„A társaság cégneve: Kunadacsi Paprika Szárító és Őrlő Nonprofit Korlátolt Felelősségű Társaság

Rövidített cégnév: Kunadacsi Paprika Nonprofit Kft.”

**2.** A Képviselő-testület hozzájárul ahhoz, hogy az 1. pontban meghatározottak szerint a társaság cégnevében és a rövidített cégnevében a település neve, „Kunadacsi” megnevezéssel szerepeljen.

**Felelős:** Dunai László polgármester

**Határidő:** 2013. június 30.

***14.3****. Az Izsák és Térsége Rekultivációs Önkormányzati Társulási megállapodásának felülvizsgálata*

***Előadó***: polgármester

(Előterjesztés a jegyzőkönyvhöz csatolva, 13. sz. melléklete)

**A Polgármester** tájékoztatja a képviselőket, hogy - mint az előzőekben - ezt a társulási megállapodást is felül kell vizsgálni.

Javasolja az Izsák és Térsége Rekultivációs Önkormányzati Társulási megállapodásának előterjesztés szerinti felülvizsgálatát.

A Képviselő – testület 5 szavazattal, ellenszavazat nélkül az alábbi határozatot hozza.

**Kunadacs Község Képviselő-testületének 104/2013.(VI.20.) sz. Kth.**

*Az Izsák és Térsége Rekultivációs Önkormányzati Társulási Megállapodás felülvizsgálata*

**H a t á r o z a t**

**1.** A Képviselő-testület megtárgyalta a Polgármester „Az Izsák és Térsége Rekultivációs Önkormányzati Társulási megállapodásának felülvizsgálata” tárgyú előterjesztését és - minősített többséggel - úgy dönt, hogy az Izsák és Térsége Rekultivációs Önkormányzati Társulás Társulási Megállapodását - mely ezen határozat elválaszthatatlan melléklete - jóváhagyja.

**2.** A Képviselő-testület felhatalmazza a polgármestert a további teendők ellátásával és a megállapodás aláírására.

**Felelős:** Polgármester

**Határidő:** 2013. július 1.

***14.4****. A „Kék-Víz”- Észak-Bács-Kiskun Megyei Ivóvízminőség-javító Önkormányzati Társulás Társulási Megállapodásának módosítása*

***Előadó:*** polgármester

(Előterjesztés a jegyzőkönyvhöz csatolva, 14. sz. melléklete)

A **Polgármester** kéri az előterjesztés változatlan formában történő elfogadását.

A Képviselő – testület 5 szavazattal, ellenszavazat nélkül az alábbi határozatot hozza.

**Kunadacs Község Képviselő-testületének 105/2013.(VI.20.) sz. Kth.**

*A „Kék-Víz”- Észak-Bács-Kiskun Megyei Ivóvízminőség-javító Önkormányzati Társulás Társulási Megállapodásának módosítása*

**H a t á r o z a t**

**1.** A Képviselő-testület megtárgyalta a Polgármester „A „Kék-Víz”- Észak-Bács-Kiskun Megyei Ivóvízminőség-javító Önkormányzati Társulás Társulási Megállapodásának módosítása” tárgyú előterjesztését és - minősített többséggel - úgy dönt, hogy elfogadja a határozat mellékletét képező, módosításokkal egységes szerkezetbe foglalt Társulási Megállapodást.

**2.** A Képviselő-testület felhatalmazza a polgármestert a további teendők ellátásával és a megállapodás aláírására.

**Felelős:** Dunai László polgármester

**Határidő:** 2013. július 1.

***14.5****. Tájékoztatás a falunapi rendezvényről*

***Előadó***: polgármester

A **Polgármester** tájékoztatja a Képviselőket, hogy a falunapi rendezvényt a lakosság is sikeresnek ítélte meg. A költségvetésben tervezett összeg és a támogatói befizetések alapján pénzügyileg is belefértünk a keretekbe.

Mivel az ülésnek több napirendje, kérdése, hozzászólása nem volt, a polgármester az ülést 1750 órakor bezárta.

***Kmf.***

#### 

**Dunai László Palla Tibor**

polgármester jegyző